open-index/open-wikipedia-markdown huggingface dataset:
Φάις

Ο **Φάις** ή Φαλίτσι, ουγγρ.: *Fajsz* ή *Falicsi*, ήταν μέγας πρίγκιπας των Ούγγρων από π. το 950 έως π. το 955. Όλες οι πληροφορίες γι' αυτόν προέρχονται από το *[[Προς τον ίδιον υιόν Ρωμανόν]]* (De administrando imperio), ένα βιβλίο που έγραψε ο Ρωμαίος Αυτοκράτορας Κωνσταντίνος Ζ' Πορφυρογέννητος. Καμία άλλη σύγχρονη πηγή ή μεταγενέστερο ουγγρικό χρονικό δεν διατήρησε το όνομά του, υποδηλώνοντας ότι δεν είχε ενεργό ρόλο στην πολιτική της συνομοσπονδίας των ουγγρικών φυλών.

## Βιογραφία
Ο Φάις ήταν ο μόνος γνωστός γιος του Γιουτότσας, του 3ου γιου του Άρπαντ που ηγήθηκε της συνομοσπονδίας των ουγγρικών φυλών, κατά τη στιγμή της κατάκτησης της λεκάνης των Καρπαθίων μεταξύ 895 και 907 π.  Μετά το τέλος του Άρπαντ,  συνέβησαν θεμελιώδεις αλλαγές στην κυβέρνηση της φυλετικής συνομοσπονδίας.  Παρόλο που οι διάφορες φυλές μπορούσαν ακόμη και μετά να ενεργούν από κοινού για επιδρομές, δεν υπάκουαν πλέον σε μια ισχυρή κεντρική εξουσία. 

Ακόμα κι έτσι, όπως τονίζει ο ιστορικός Mίκλος Μόλναρ, «η υπεροχή του Οίκου των Άρπαντ φαίνεται να παρέμεινε ακλόνητη».  Για παράδειγμα, Ούγγροι επισκέπτες στην Κωνσταντινούπολη -συμπεριλαμβανομένου του Tέρμασους, ενός δισεγγονού  του Άρπαντ- ενημέρωσε τον Αυτοκράτορα Κωνσταντίνο Ζ' των Μακεδόνων γύρω στο 948, ότι ο «πρώτος αρχηγός» των Ούγγρων «προέρχεται με διαδοχή από την οικογένεια του Άρπαντ».   Ο Κωνσταντίνος Ζ' αναφέρει επίσης ότι ο Φάις ήταν ο επικεφαλής της συνομοσπονδίας των ουγγρικών φυλών γύρω στο 950. Ο ιστορικός Γιούλα Κρίστο προτείνει ότι ο Φάις παραιτήθηκε μετά την καταστροφική ήττα των Ούγγρων από τους Γερμανούς στη μάχη του Λέχφελντ το 955  .

## Καταγωγή και υστεροφημία
Το όνομα του Fajsz, το οποίο διατηρήθηκε σε δύο μορφές -«Φαλίσι» και «Φάλις»- μπορεί να συνδεθεί είτε με την ουγγρική λέξη για το "μισό" *(fél),* είτε με το ρήμα *fal* ("να καταβροχθίσει").  Ο ιστορικός Γκιόργκυ Γκιόρφυ προτείνει ότι τα χωριά με το όνομα Fajsz στη λεκάνη των Καρπαθίων -για παράδειγμα, αυτό στην κομητεία Μπατς-Κίσκουν (Ουγγαρία)-πήραν το όνομά του.  Με βάση την καταγεγραμμένη μορφή Φαλίσι του ονόματος του Fajsz, ο Γιούλα Κρίστο απορρίπτει αυτή την υπόθεση. 

## Δείτε επίσης
* Μάχη του Λέχφελντ
* Γιούλα (τίτλος)
* Χόρκα (τίτλος)
* Πριγκιπάτο της Ουγγαρίας

## Αναφορές

## Πηγές
* *Constantine Porphyrogenitus: De Administrando Imperio* (Greek text edited by Gyula Moravcsik, English translation by Romillyi J. H. Jenkins) (1967). Dumbarton Oaks Center for Byzantine Studies. .
* 
*
* 
* 
* 

## Περαιτέρω ανάγνωση
* Kristó, Gyula (2001). Histoire de la Hongrie médiévale: Tome 1 Le temps des Árpàds [Medieval Hungary, Volume I: The Time of the Árpáds] (in French). Presses universitaires de Rennes. ISBN 2-86847-533-7.

Κατηγορία:Μονάρχες της Ουγγαρίας
Κατηγορία:Οίκος των Άρπαντ
Εκκλησία του Τιμίου Σταυρού (Πελένδρι)

Η **Εκκλησία του Τιμίου Σταυρού** είναι βυζαντινή εκκλησία επί της οροσειράς του Τροόδους, σε κοντινή απόσταση του χωριού του Πελενδρίου, στην Επαρχία Λεμεσού, στην Κύπρο. Αποτελεί τμήμα των τοιχογραφημένων εκκλησιών της περιοχής της οροσειράς του Τροόδους, Μνημείου Παγκόσμιας Κληρονομιάς της UNESCO.

μικρογραφία|αριστερά|230px|Άποψη της προσόψεως του εκκλησίας του Τιμίου Σταυρού.
Η εκκλησία είναι αφιερωμένη στον Τίμιο Σταυρό, ενώ η ανέγερσή της χρονολογείται κατά τη διάρκεια του 12ου αιώνα, αρχικώς ως κοιμητηριακή εκκλησία. Στη συνέχεια, σε άγνωστη ύστερη χρονολογία, η εκκλησία κατεστράφη για άγνωστο, έως σήμερα, λόγο, ενώ, έκτοτε, έχει υποστεί πληθώρα αρχιτεκτονικών παρεμβάσεων και αλλοιώσεων. Το 1985, η εκκλησία κατεγράφη εντός του καταλόγου των Μνημείων Παγκόσμιας Κληρονομιάς.

Η εκκλησία βρίσκεται στο νότιο άκρο της εκτάσεως του χωριού του Πελενδρίου. Η αρχιτεκτονικής της διαφέρει συγκριτικά με άλλες εκκλησίες της ευρύτερης περιοχής. Συγκεκριμένα, είναι ορθογωνίου σχήματος, ως προς την κάτοψή της, τρίκλιτη, ενώ ο τρούλος της ευρίσκεται στο μέσον αυτής. Οι παλαιότερες, ως προς την ημερομηνία φιλοτεχνήσεώς τους, τοιχογραφίες, οριοθετημένες στο επίπεδο της αψίδας, χρονολογούνται κατά την περίοδο μεταξύ 1171 και 1172, ενώ ο ύστερος, ως προς την ημερομηνία φιλοτεχνήσεώς τους, τοιχογραφικός διάκοσμος χρονολογείται κατά τη διάρκεια της περιόδου του 14ου αιώνα. Η θεματογραφία του τοιχογραφικού διακόσμου της εκκλησίας περιλαμβάνει, μεταξύ άλλων, τη γενεαλογία του Ιησού Χριστού, τη γέννηση και τα εισόδια του Ιησού Χριστού στο Ναό των Ιεροσολύμων, καθώς και την απιστία του Αποστόλου Θωμά. Εντός του εικονοστασίου της εκκλησίας βρίσκεται εντοιχισμένος επίχρυσος σταυρός, ο οποίος φέρεται, σύμφωνα με την παράδοση, να περιέχει στο εσωτερικό του τμήματα του Τιμίου Σταυρού.

## Παραπομπές


## Εξωτερικοί σύνδεσμοι
* 

Κατηγορία:Βυζαντινές εκκλησίες
Κατηγορία:Μνημεία Παγκόσμιας Κληρονομιάς στην Κύπρο
Κατηγορία:Επαρχία Λεμεσού
Πελενδρι
ABBYY FineReader

Το **ABBYY FineReader PDF** είναι μια εφαρμογή οπτικής αναγνώρισης χαρακτήρων (OCR) που αναπτύχθηκε από την ABBYY. Κυκλοφόρησε για πρώτη φορά το 1993 και λειτουργεί σε Microsoft Windows (Windows 7 ή νεότερα) και Apple macOS (10.12 Sierra ή νεότερα). Από την έκδοση 15, η έκδοση για Windows μπορεί επίσης να επεξεργαστεί αρχεία PDF.

Οι χρήστες μπορούν να χρησιμοποιήσουν το πρόγραμμα για τη μετατροπή εγγράφων εικόνας (φωτογραφίες, σαρώσεις, αρχεία PDF) και στιγμιότυπα οθόνης σε επεξεργάσιμες μορφές αρχείων, συμπεριλαμβανομένων Microsoft Word, Microsoft Excel, Microsoft PowerPoint, Rich Text Format, HTML, PDF/A, αναζητήσιμα PDF, CSV και txt (απλό κείμενο) αρχεία. Από την έκδοση 11, τα αρχεία μπορούν να αποθηκευτούν σε μορφή DjVu. Από την έκδοση 15, το πρόγραμμα αναγνωρίζει κείμενο σε 192 γλώσσες και διαθέτει ενσωματωμένο ορθογραφικό έλεγχο για 48 από αυτές.

Το FineReader αναγνωρίζει νέους χαρακτήρες με διάφορους τρόπους. Οι χρήστες μπορούν να εκπαιδεύσουν την εφαρμογή σε χαρακτήρες, προσθέτοντάς τους στο αλφάβητο αναγνώρισης. Μπορούν να επιλέξουν χαρακτήρες από μια λίστα και να τους προσθέσουν στο αλφάβητο μιας επιλεγμένης γλώσσας (π.χ. προσθήκη συγκεκριμένων χαρακτήρων Ισλανδίας στο γερμανικό αλφάβητο για ένα γερμανικό κείμενο που περιγράφει την Ισλανδία). Τέλος, οι χρήστες μπορούν να προσθέσουν λεξιλόγιο ειδικότητας στο ενσωματωμένο λεξικό του FineReader.

Το πρόγραμμα επιτρέπει επίσης στους χρήστες να συγκρίνουν έγγραφα, να προσθέτουν σχόλια και να προγραμματίζουν ομαδική επεξεργασία.

, υπήρχαν πάνω από 20 εκατομμύρια χρήστες του ABBYY FineReader παγκοσμίως. Η ABBYY διαθέτει την ενσωματωμένη τεχνολογία OCR σε διάφορες εταιρείες, όπως Fujitsu, Panasonic, Xerox, Plustek και Samsung.

Τον Φεβρουάριο του 2020, αξιολογήθηκε από το *[[PC Magazine]]* ως μία από τις κορυφαίες λύσεις OCR στην αγορά.

## Παραπομπές

## Εξωτερικοί σύνδεσμοι
* 
Κατηγορία:Ελεύθερο λογισμικό
Ισκαντάρ Πουτερί

Το **Ισκαντάρ Πουτερί** (, τζάουι: إسكندر ڤوتري, προηγουμένως γνωστό ως **Νουσατζάγια**, ) είναι πόλη και η διοικητική πρωτεύουσα του κρατιδίου Τζοχόρ, της Μαλαισίας. Βρίσκεται κατά μήκος του πορθμού του Τζοχόρ, στο νότιο άκρο της Μαλαϊκής Χερσονήσου. Επίσης, είναι η νοτιότερη πόλη στην Ηπειρωτική Μαλαισία.

Μαζί με τις γειτονικές πόλεις του Τζοχόρ Μπάχρου και το Πασίρ Γκουντάνγκ, βρίσκεται εντός της Περιφέρειας Τζοχόρ Μπάχρου. Μαζί, αυτές οι τρεις πόλεις συνιστούν την τρίτη μεγαλύτερη αστική περιοχή της Μαλαισίας, με πληθυσμό 2,2 εκατομμυρίων κατοίκων (Αύγουστος 2020).

## Ιστορία

## Παραπομπές


## Εξωτερικοί σύνδεσμοι

* 

Κατηγορία:Πόλεις της Μαλαισίας
Κατηγορία:Συνοριακές διελεύσεις Μαλαισίας-Σιγκαπούρης
Κατηγορία:Συνοριακές διελεύσεις Ινδονησίας-Μαλαισίας
Αρκατάο

Το **Αρκατάο** (ισπαν. *Arcatao*) είναι δήμος στο βόρειο Ελ Σαλβαδόρ, στο Διαμέρισμα Τσαλατενάνγκο. Είναι παραμεθόριος δήμος, καθώς βρίσκεται κοντά στο σύνορο με την Ονδούρα. Το έδαφος του Δήμου έχει έκταση 66,8 τετραγωνικά χιλιόμετρα, ενώ ο πληθυσμός του ήταν 2.990 κάτοικοι συμφωνα με την απογραφή του 2007, σημειώνοντας αύξηση σχετικώς με τις αμέσως προηγούμενες απογραφές. Πρωτεύουσα είναι το ομώνυμο κεφαλοχώρι Αρκατάο, ενώ άλλα χωριά είναι τα Σέρο Γκράντε, Εραμόν, Λας Βέγας, Λος Σιτίος, Τεοσίντε και Λος Φίλος. Ο πρώτος οικισμός και σήμερα αξιοθέατο, χρονολογούμενος από το 1700 περίπου, ήταν επάνω στον λόφο του Εραμόν, σε υψόμετρο περί τα 900 μέτρα πάνω από την επιφάνεια της θάλασσας, ενώ η έδρα του δήμου βρίσκεται σε υψόμετρο 648 μέτρων.

Η γη του δήμου είναι εύφορη και διαρρέεται από τον μεγάλο ποταμό Λέμπα και αρκετούς μικρούς ποταμούς, μεταξύ των οποίων είναι οι Σούμπουλ, Σασαλάπα (*Zazalapa*), Γουαγιαμπόκε και ο Γουαλσίνγκα «με τα κρυστάλλινα νερά». Η οικονομία βασίζεται στη γεωργική παραγωγή, με κυριότερα προϊόντα το λευκό καλαμπόκι, τα φασόλια, το ρύζι, το ζαχαροκάλαμο, λαχανικά, το μάνγκο, το κάσιους, το χοκότε και τις καρύδες.

Τοπικές εορτές και πανηγύρια στον δήμο είναι της Υπαπαντής (*Καντελαρία*, 2 Φεβρουαρίου) και του πολιούχου Αποστόλου Βαρθολομαίου στις 24 Αυγούστου. Το χωριό του Αρκατάο απέχει 135 χιλιόμετρα από την πρωτεύουσα της χώρας, το Σαν Σαλβαδόρ. Στην έδρα του δήμου υπάρχει δημόσια βιβλιοθήκη. Ο δήμος είναι «αδελφοποιημένος» με το Μάντισον των ΗΠΑ.

## Παραπομπές


Αρκαταο
Λας Βουέλτας

Το **Λας Βουέλτας** (ισπαν. *Las Vueltas*) είναι δήμος στο βόρειο Ελ Σαλβαδόρ, στο Διαμέρισμα Τσαλατενάνγκο. Συνορεύει με τους εξής δήμους: Όχος δε Άγουα στο βόρεια, Λας Φλόρες στα ανατολικά, Τσαλατενάνγκο στα νότια και Κονσεπσιόν Κουεζαλτεπέκουε (*Concepción Quetzaltepeque*) στα βορειοανατολικά. Το έδαφος του Δήμου έχει έκταση 36,8 τετραγωνικά χιλιόμετρα, ενώ ο πληθυσμός του ήταν 2.101 κάτοικοι το 2005. Για διοικητικούς λόγους ο δήμος υποδιαιρείται σε 6 «καντόνια» (Κονακάστε, Ελ Σικαουίτε, Λα Σέιβα, Λα Λαγούνα Σέκα, Λος Ναράνχος και Σαν Χοσέ).

Σύμφωνα με την παράδοση, το Λας Βουέλτας ιδρύθηκε το 1765 από ανθρώπους που ήλθαν από το Τσαλατενάνγκο

Ο Δήμος Λας Βουέλτας είναι «αδελφοποιημένος» με το Γουίντσορ του Καναδά από το 1987.

## Παραπομπές


Λας Βουελτας
Νουέβα Κονσεπσιόν

Η **Νουέβα Κονσεπσιόν** (ισπαν. *Nueva Concepción*) είναι πόλη και δήμος στο βορειοδυτικό Ελ Σαλβαδόρ, στο Διαμέρισμα Τσαλατενάνγκο. Το έδαφος του Δήμου έχει έκταση 257,49 τετραγωνικά χιλιόμετρα, ενώ ο πληθυσμός του ήταν 32.091 κάτοικοι το 2020, αυξημένος σε σχέση με τους 28.625 κατοίκους του 2007. Το 54% του πληθυσμού είναι άνδρες και το 46% γυναίκες. Η πόλη είναι κτισμένη σε υψόμετρο 338 μέτρα πάνω από την επιφάνεια της θάλασσας. Το κλίμα της Νουέβα Κονσεπσιόν είναι υγρό τροπικό, με μέση ετήσια βροχόπτωση 1.709,1 χιλιοστόμετρα, σχεδόν τετραπλάσια από εκείνη της Αθήνας, αλλά έντονα συγκεντρωμένη στην εποχή των βροχών, από τον Ιούνιο μέχρι τον Οκτώβριο.

## Παραπομπές


Δήμοι του Ελ Σαλβαδόρ
Κατηγορία:Πόλεις του Ελ Σαλβαδόρ
Νουέβα Τρινιδάδ

Η **Νουέβα Τρινιδάδ** ισπαν. *Nueva Trinidad*, που στην ελληνική σημαίνει «Νέα Τριάδα») είναι δήμος στο βόρειο Ελ Σαλβαδόρ, στο Διαμέρισμα Τσαλατενάνγκο.  δήμος, καθώς βρίσκεται κοντά στο σύνορο με την Ονδούρα. Το έδαφός του έχει έκταση 46,3 τετραγωνικά χιλιόμετρα, ενώ ο πληθυσμός του ήταν 1.673 κάτοικοι το 2007. Το μεσοσταθμικό υψόμετρο του δήμου είναι 385 μέτρα πάνω από την επιφάνεια της θάλασσας. Για διοικητικούς λόγους, ο δήμος υποδιαιρείται σε 7 «καντόνια».

## Παραπομπές


Νουεβα Τρινιδα
Κομαλάπα (Ελ Σαλβαδόρ)

Η **Κομαλάπα** (ισπαν. *Comalapa*) είναι μικρή κωμόπολη και δήμος στο βόρειο Ελ Σαλβαδόρ, στο Διαμέρισμα Τσαλατενάνγκο. Ο Δήμος συνορεύει με τους εξής δήμους: Ντούλσε Νόμπρε δε Μαρία στα βόρεια, Λα Λαγούνα στα ανατολικά, Κονσεπσιόν Κουεζαλτεπέκουε (*Concepción Quetzaltepeque*) στα νότια και Σάντα Ρίτα στα δυτικά. Το έδαφος του Δήμου έχει έκταση 28,22 τετραγων. χιλιόμετρα, ενώ ο πληθυσμός του ήταν 4.516 κάτοικοι το 2005. Η πόλη είναι κτισμένη σε υψόμετρο 629 μέτρα πάνω από την επιφάνεια της θάλασσας. Για διοικητικούς λόγους, ο δήμος υποδιαιρείται σε τέσσερα «καντόνια», τα εξής: Καντελαρία, Ελ Μόρρο, Γουατσιπίλιν και Λα Χούντα.

Στην παλαιά θέση της έδρας του δήμου, την Πουέμπλο Βιέχο (= «Παλαιά Πόλη»), στο Ζερόν Γκράντε του Γουατσιπίλιν και σε άλλες τοποθεσίες της Κομαλάπα, έχουν ανακαλυφθεί αρχαιολογικά ευρήματα.

## Παραπομπές


Κομαλαπα
NGC 1189

Ο **[[Νέος Γενικός Κατάλογος|NGC]] 1189** είναι ραβδωτός σπειροειδής γαλαξίας ο οποίος απέχει περίπου 105 εκατομμύρια έτη φωτός από τη Γη και βρίσκεται στον αστερισμό Ηριδανό. Τον ανακάλυψε ο αστρονόμος Φράνσις Πριζέρβντ Λίβενγουορθ (Francis Preserved Leavenworth) στις 2 Δεκεμβρίου 1885.

Εκτεταμένη είναι η αστρογέννεση στους σπειροειδείς βραχίονες του γαλαξία, ενώ αξιοσημείωτο είναι το γεγονός πως εκπέμπεται ελάχιστο φως από τη διαδικασία του σχηματισμού των αστέρων.

Ο NGC 1189 ανήκει μαζί με τους NGC 1190, NGC 1191, NGC 1192 και NGC 1199 στην ομάδα γαλαξιών Hickson Compact Group 22 (HCG 22).

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ηριδανός (αστερισμός)
1189
11503
-3-8-61
Νισατζής

Ο **Νισατζής** (Τουρκικά: *Nişancı*) ήταν υψηλόβαθμο πόστο στην οθωμανική γραφειοκρατία. Η τουρκική λέξη *νισατζή* κυριολεκτικά σημαίνει "καλλιγράφος της αυλής" ή "σφραγιστής", καθώς το αρχικό καθήκον του νισατζής ήταν να σφραγίζει βασιλικές εντολές.

Αν και η θέση του καλλιγράφου της αυλής καθιερώθηκε κατά τη διάρκεια της βασιλείας του Ορχάν, το όνομα νισατζής άρχισε να χρησιμοποιείται κατά τη διάρκεια της βασιλείας του Μουράτ Β΄. Σύμφωνα με το νόμο του Μεχμέτ Β΄, ο νισατζής ήταν μέλος του νιτβανιού (οθωμανική κυβέρνηση). Από τα μέσα του 18ου αιώνα, η θέση έχασε την προηγούμενη σημασία της και το 1836 καταργήθηκε.

## Καθήκοντα του νισατζή
Ο νισατζής ήταν υπεύθυνος για τη σφράγιση των εντολών του σουλτάνου και του μεγάλου βεζίρη. Ο νισατζής ήταν επίσης υπεύθυνος για την επίβλεψη των αρχείων του ντιβανιού και την τήρηση των αρχείων του συστήματος των τιμαρίων (εδάφη που παραχωρήθηκαν και φορολογική αρχή από τους Οθωμανούς σουλτάνους σε γραφειοκράτες και στρατιώτες σιπάχι σε αντάλλαγμα για τις υπηρεσίες τους). 

Μέχρι τον 17ο αιώνα, η θέση του νισατζή ήταν επίσης ισοδύναμη με τον υπουργό Εξωτερικών. Ωστόσο, κατά τη διάρκεια της βασιλείας του Μεχμέτ Δ΄,  το Ρέις ουλ-Κουττάμπ (κυριολεκτικά «ο αρχηγός των υπαλλήλων»), μια θέση που προηγουμένως υπαγόταν σε αυτή του *νισατζή*, αντικατέστησε το νισατζή ως υπουργό Εξωτερικών της Οθωμανικής Αυτοκρατορίας.

## Μεγάλοι βεζίρηδες που υπήρξαν Νισατζήδες
*Καραμανλή Μεχμέτ Πασάς (1477–1481)
*Αγιασλί Νισαντζή Ισμαήλ Πασάς (1688–1688)
*Ελμάς Μεχμέτ Πασάς (1695–1697)
*Νισαντζή Σιλαχντάρ Σουλεϊμάν Πασάς (1709-1712)
*Νισαντζή Σεχλά Χατζή Αχμέτ Πασάς (1740–1742)

## Παραπομπές


Κατηγορία:Οθωμανικοί τίτλοι
Κατηγορία:Κυβέρνηση της Οθωμανικής Αυτοκρατορίας
Κατηγορία:Τουρκικές λέξεις και φράσεις
Συριακή Αραβική Δημοκρατία (αποσαφήνιση)

Η **Συριακή Αραβική Δημοκρατία** μπορεί να αναφέρεται:
* στο σημερινό καθεστώς της Συρίας
* στο κράτος της Συρίας από το 1963 έως το 2024, το οποίο κυβερνήθηκε από μπααθιστές και κυρίως από τους Χαφέζ και Μπασάρ Άσσαντ.
* στο κράτος της Δεύτερης Συριακής Δημοκρατίας από το 1961 έως το 1963.
Άκμη (Καναδάς)

Η **Άκμη** (αγγλ. *Acme*) είναι χωριό του Καναδά, στην Κομητεία Νήχιλ της επαρχίας Αλμπέρτα. Ο πληθυσμός του το 2021 ήταν 606 κάτοικοι και βρίσκεται 83 χιλιόμετρα βορειοανατολικά της μεγαλύτερης πόλεως της επαρχίας, του Κάλγκαρι.

Η ονομασία του χωριού προέρχεται από τη σιδηροδρομική ιστορία του τόπου: όταν η γραμμή των Καναδικών Σιδηροδρόμων Ειρηνικού έφθασε εκεί το 1909, οπότε και ιδρύθηκε ο οικισμός ως σταθμός στη σιδηροδρομική αυτή γραμμή, ήταν ο βορειότερος σταθμός σε ολόκληρο το δίκτυο της εταιρείας. Για τον λόγο αυτό, οι τοπογράφοι της εταιρείας τού έδωσαν το όνομά του από την αρχαία ελληνική λέξη *ακμή*, που σήμαινε το ανώτατο σημείο. Το πρώτο τρένο έφθασε εκεί στις 7 Ιουλίου 1910 και την ίδια ημέρα αναγνωρίσθηκε και ο οικισμός.

Η έκταση του χωριού είναι 2,49 τετραγ. χιλιόμετρα και το αρκετά μεγάλο υψόμετρό του, 905 μέτρα πάνω από την επιφάνεια της θάλασσας, συντείνει ώστε η μέση ετήσια θερμοκρασία να είναι μολις +3,1 °C, ενώ η μέγιστη θερμοκρασία που έχει καταγραφεί ποτέ ήταν 36,7 °C και η ελάχιστη –43,3 °C.

Η οικονομία του οικισμού βασίζεται στη γεωργία και την κτηνοτροφία από τη μία πλευρά, και στην εξαγωγή πετρελαίου και φυσικού αερίου από την άλλη..

## Παραπομπές


## Εξωτερικοί σύνδεσμοι
* 

Ακμη
Ντονάλντα

Η **Ντονάλντα** (αγγλ. *Donalda*) είναι χωριό του Καναδά, στο κεντρικό τμήμα της επαρχίας Αλμπέρτα. Ο πληθυσμός του το 2021 ήταν 226 κάτοικοι και βρίσκεται σχεδόν 200 χιλιόμετρα βόρεια-βορειοανατολικά της πρωτεύουσας της επαρχίας, του Κάλγκαρι. Ιδρύθηκε το 1911 από Νορβηγούς εποίκους, που ονόμασαν τον οικισμό **Άιντσβολντ** (*Eidswold*). Η σημερινή ονομασία του χωριού προέρχεται από την Ντονάλντα Κρόσγουεϊ, ανεψιά του σερ Ντόναλντ Μαν (*Donald Daniel Mann*, 1853-1934), στελέχους της εταιρείας του Βόρειου Καναδικού Σιδηροδρόμου.

Η έκταση της Ντονάλντα είναι 970 στρέμματα και το υψόμετρό του είναι 780 μέτρα πάνω από την επιφάνεια της θάλασσας.

## Παραπομπές


Ντοναλντα
Γουασέτνα

Το **Γουασέτνα** (αγγλ. *Waskatenau*) είναι χωριό του Καναδά, στο κεντρικό τμήμα της επαρχίας Αλμπέρτα. Ο πληθυσμός του το 2021 ήταν 247 κάτοικοι και βρίσκεται βορειοανατολικά της πρωτεύουσας της επαρχίας, του Έντμοντον, σε οδική απόσταση 90 χιλιόμετρα από αυτό.

Η ονομασία του χωριού προέρχεται από μια λέξη της ινδιάνικης γλώσσας κρη, που σημαίνει «άνοιγμα στην όχθη», μια αναφορά στο μικρό άνοιγμα στην κοντινή λοφοσειρά μέσα από το οποίο ρέει το ομώνυμο ρυάκι.

Η έκταση του Γουασέτνα είναι μόλις 590 στρέμματα και το υψόμετρό του 632 μέτρα πάνω από την επιφάνεια της θάλασσας.

## Παραπομπές


Γουασετνα
Μαργαρίτα του Βαντόμ

Η **Μαργαρίτα**, γαλλ.: *Marguerite de Bourbon-Vendôme*, δούκισσα του Νεβέρ, κόμισσα των E, Ντρε και Ρετέλ (γενν. 26 Οκτωβρίου 1516 -20 Οκτωβρίου 1559, Σατώ ντε Λα Σαπέλ-ντ'Ανζιλόν) από τον Οίκο των Βουρβόνων, ήταν κόρη του Καρόλου Δ' δούκα του Βαντόμ (1489-1525) και της Φραγκίσκης των Βαλουά (1490-1550), κόρης του Ρενέ δούκα του Αλανσόν.

## Βιογραφία
Είναι η μεγαλύτερη αδελφή του Aντωνίου των Βουρβόνων (1518-1562) δούκα του Βαντόμ και βασιλιά της Ναβάρρας, πατέρα του μελλοντικού Ερρίκου Δ΄.

Στις 19 Ιανουαρίου 1538, παντρεύτηκε τον Φραγκίσκο Α¨ των Λα Μαρκ, δούκα του Νεβέρ, ευγενή της Γαλλίας. Ήταν και οι δύο τους 21 ετών. Ο πατέρας της δεν παρευρέθηκε στον γάμο, αφού είχε αποβιώσει τον προηγούμενο χρόνο στην Αμιένη.

Από τον γάμο της γεννήθηκαν πέντε παιδιά:
* Φραγκίσκος Β΄ (1540-1562), νυμφεύτηκε το 1561 την Άννα των Βουρβόνων (1540-1572), κόρη του Λουδοβίκου Β΄ δούκα του Μπονπανσιέ.
* Ερριέττα, (31 Οκτωβρίου 1542 -1601), δούκισσα του Νεβέρ, κόμισσα, και από το 1581 δούκισσα, του Ρετέλ, παντρεύτηκε το 1566 με τον Λουδοβίκο των Γκοντζάγκα. Με τον γάμο, ο Λουδοβίκος έγινε δούκας του Νεβέρ.
* Ιάκωβος (11 Οκτωβρίου 1544 -1564), δούκας του Νεβέρ, κόμης του Ρετέλ,. Νυμφεύτηκε το 1558 την Ντιάν ντε Λα Μαρκ, κόρη του Ροβέρτου Δ΄ των Λα Μαρκ δούκα του Μπουγιόν.
* Αικατερίνη (1548-1633), παντρεύτηκε το 1560 με τον πρίγκιπα Aντώνιο του Κρόυ και στη συνέχεια το 1570 με τον Ερρίκο Α΄ των Λωρραίνης δούκα του Γκιζ.
* Mαρία (1553-1574), παντρεύτηκε το 1572 με τον Ερρίκο Α΄ των Βουρβόνων δούκα του Κοντέ.

Στις 14 Σεπτεμβρίου 1550 η μητέρα της Φραγκίσκη του Αλανσόν απεβίωσε στο Σατώ ντε Λα Φλες. Τρία χρόνια αργότερα, σε ηλικία 36 ετών, γέννησε μια τρίτη κόρη, τη Μαρία, πριγκίπισσα του Κοντέ, η οποία έγινε η μεγάλη νεανική αγάπη τού Ερρίκου των Βαλουά, δούκα της Ορλεάνης και μελλοντικού βασιλιά Ερρίκου Γ'.

Απεβίωσε στο κάστρο Λα Σαπέλ ντ'Ανζιλόν στις 20 Οκτωβρίου 1559, έξι ημέρες πριν από τα 43α γενέθλιά της.

## Πρόγονοι



## Παραπομπές


Κατηγορία:Κόμισσες του Νεβέρ
Κονκορδάτο της Βορμς

[εναλλ.=Image of the original document|μικρογραφία|Το Κονκορδάτο της Βορμς,Παπική μικρογραφία σε [περγαμηνή]]
Το **Κονκορδάτο της Βορμς** (λατινικά: *Concordatum Wormatiense*, γερμανικά: *Wormser Konkordat*), που αναφέρεται επίσης ως ***Pactum Callixtinum*** ή ***Pactum Calixtinum***, ήταν μια συμφωνία μεταξύ της Καθολικής Εκκλησίας και της Αγίας Ρωμαϊκής Αυτοκρατορίας, η οποία ρυθμίζει τη διαδικασία διορισμού επισκόπων και ηγουμένων στην Αυτοκρατορία. Υπογράφηκε στις 23 Σεπτεμβρίου 1122 στη γερμανική πόλη Βορμς από τον Πάπα Κάλλιστο Β΄ και τον Αυτοκράτορα Ερρίκο Ε΄. Η συμφωνία έθεσε τέλος στην «Έριδα της Περιβολής», μια σύγκρουση μεταξύ Κράτους και Εκκλησίας για το δικαίωμα διορισμού θρησκευτικών αξιωματούχων που είχε αρχίσει στα μέσα του 11ου αιώνα.

Υπογράφοντας το κονκορδάτο, ο Ερρίκος παραιτήθηκε από το δικαίωμά του να παραδίδει στους επισκόπους και ηγουμένους το δαχτυλίδι και την ράβδο, σύμβολα της εξουσίας τους, και άνοιξε τον δρόμο για εκκλησιαστικές προαγωγές στο βασίλειό του βασισμένες στο Κανονικό Δίκαιο. Ο Κάλλιστος, από την άλλη πλευρά, συμφώνησε με την παρουσία του αυτοκράτορα ή των πληρεξουσίων του στις εκλογές και έδωσε στον αυτοκράτορα το δικαίωμα να παρεμβαίνει σε περίπτωση αμφισβητούμενων αποτελεσμάτων. Ο αυτοκράτορας είχε επίσης τη δυνατότητα να εκτελεί ξεχωριστή τελετή στην οποία θα παραδίδει σε επισκόπους και ηγουμένους ένα σκήπτρο, αντιπροσωπεύοντας τα εδάφη που υπόκεινταν στην επισκοπική τους έδρα.

## Εξωτερικοί σύνδεσμοι
* 

Κατηγορία:Οίκος των Σαλίων
Κατηγορία:Ιστορία του παπισμού
Κατηγορία:Ιστορία της Καθολικής Εκκλησίας
Κατηγορία:Βορμς
Μύρναμ

Το **Μύρναμ** (αγγλ. *Myrnam*) είναι χωριό του Καναδά, στο ανατολικό κεντρικό τμήμα της επαρχίας Αλμπέρτα. Ο πληθυσμός του το 2021 ήταν 257 κάτοικοι και βρίσκεται στα ανατολικά της πρωτεύουσας της επαρχίας, του Έντμοντον, σε απόσταση 200 περίπου χιλιόμετρα από αυτό.

Ο οικισμός δημιουργήθηκε με την έναρξη λειτουργίας ταχυδρομικού γραφείου τον Αύγουστο του 1908 και κατοικήθηκε αρχικώς κυρίως από Ουκρανούς μετανάστες, οι οποίοι τον ονόμασαν από τη φράση της ουκρανικής γλώσσας που σημαίνει «ειρήνη σε εμάς». Η ονομασία επεκράτησε και επισήμως μετά και την ονοματοδοσία του σιδηροδρομικού σταθμού της εταιρείας Καναδικοί Σιδηρόδρομοι Ειρηνικού το 1927, σε μια παράπλευρη γραμμή του δικτύου που εξυπηρετούσε και τον οικισμό.

Η έκταση του Μύρναμ είναι 2,75 τετραγωνικά χιλιόμετρα και το υψόμετρό του 605 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* Επίσημος ιστότοπος της κοινότητας

Μυρναμ
Μαρία Φραγκίσκη του Ανγκουλέμ

Η **Μαρία Φραγκίσκη**, γαλλ.: *Marie-Françoise de Valois-Angoulême* (27 Μαρτίου 1631 -4 Μαΐου 1696 στο Αλανσόν) από τον Οίκο των Βαλουά, ήταν Γαλλίδα αριστοκράτισσα τον 17ο αι., δούκισσα της Ανγκουλέμ, κόμισσα του Λωραγκέ, του Ποντιέ και του Αλαί.

## Βιογραφία
Ήταν κόρη του Λουδοβίκου Εμμανουήλ δούκα του Ανγκουλέμ (εγγονού του Καρόλου Θ΄ της Γαλλίας) και της Μαρί Ενριέτ ντε Λα Γκυς, κόρη του Φιλιμπέρ ντε Λα Γκυς, στρατάρχη του Πυροβολικού και κυβερνήτη του Λυόν.

Η Mαρία Φραγκίσκη παντρεύτηκε τον Λουδοβίκο των Λωρραίνης δούκα του Γκιζ και του Ζουαγιέζ, στις  στην Τουλόν , από τον οποίο απέκτησε δύο παιδιά:
* Λουδοβίκος Ιωσήφ, 1650-1671, δούκας του Γκιζ.
* Αικατερίνη Ερριέττα, 1651-1655.

Με το τέλος τού πατέρα της Λουδοβίκου Εμμανουήλ του Ανγκουλέμ, έλαβε στις  Ιουλίου 1653 τους τίτλους της δούκισσας του Ανγκουλέμ και της κόμισσας του Ποντιέ. Χήρα στις 27 Σεπτεμβρίου του ίδιου έτους, άρχισε στη συνέχεια να υποφέρει από ψυχικές διαταραχές. Αποσύρθηκε στο αβαείο Eσαί, κοντά στο Αλανσόν, όπου απεβίωσε στις  Μαΐου σε ηλικία 65 ετών, και όπου τάφηκε στις  6 Μαΐου Στη συνέχεια, το δουκάτο της Ανγκουλέμ επέστρεψε οριστικά στη βασιλική ιδιοκτησία.

## Σημειώσεις και παραπομπές


Κατηγορία:Δούκισσες του Ζουαγιέζ
Κατηγορία:Οίκος της Γκιζ
Κατηγορία:Γάλλοι του 17ου αιώνα
Χέυ Λέικς

Το **Χέυ Λέικς** (αγγλ. *Hay Lakes*) είναι χωριό του Καναδά, στο κεντρικό τμήμα της επαρχίας Αλμπέρτα. Ο πληθυσμός του το 2021 ήταν 456 κάτοικοι και βρίσκεται νοτιοανατολικά της πρωτεύουσας της επαρχίας, του Έντμοντον, σε ευθεία απόσταση περίπου 50 χιλιόμετρα από το κέντρο του.

Το χωριό αρχικώς κατοικήθηκε κυρίως από μετανάστες από τη Σουηδία και τη Νορβηγία. Ιδρυτής του ήταν ο Τζέιμς Μακκέρναν (*James McKernan*), που εγκατέστησε έναν τηλεγραφικό σταθμό στην τοποθεσία το 1876. Το 1911 η εθνική σιδηροδρομική εταιρεία του Καναδά ξεκίνησε τη γραμμή Έντμοντον-Κάλγκαρυ, που διερχόταν από το Χέυ Λέικς.

Η έκταση του χωριού είναι μόλις 590 στρέμματα και το υψόμετρό του 770 μέτρα πάνω από την επιφάνεια της θάλασσας.

## Παραπομπές


Χευ Λεικς
Αρένα OL

Η **Αρένα OL** (*OL Arena*), γνωστή ως **Αρένα LDLC** για λόγους χορηγίας, είναι κλειστή αρένα πολλαπλών χρήσεων στο Ντεσίν-Σαρπιέ της Μητρόπολης της Λυών, στη Γαλλία. Η αρένα, που ανήκει στην OL Groupe, άνοιξε το Νοέμβριο του 2023, χρησιμοποιείται κυρίως για αθλητικά γεγονότα και συναυλίες και είναι η έδρα της ΑΣΒΕΛ Λυών-Βιλερμπάν. Βρίσκεται κοντά στο Παρκ Ολεμπίκ Λιοναί.

## Παραπομπές



Κατηγορία:Γήπεδα καλαθοσφαίρισης στη Γαλλία
Κατηγορία:Κλειστά στάδια στη Γαλλία
Κατηγορία:Κτίρια και κατασκευές στη Λυών
Σχολή του Παλατιού

Η **Σχολή του Παλατιού** (Τουρκικά: *Enderun-i Hümayun Mektebi*) ήταν ένα ειδικό σχολείο μέσα στην πιο εσωτερική αυλή του παλατιού Τοπ Καπί που παρείχε την εκπαίδευση στους υπηρέτες της Οθωμανικής δυναστείας, οι οποίοι συνέχισαν να στελεχώνουν τη διοικητική ελίτ της Οθωμανικής Αυτοκρατορίας. 

Αυτοί ήταν προσηλυτισμένοι στο Ισλάμ, νεαροί άνδρες μεταξύ 8 και 20 ετών, οι οποίοι ως επί το πλείστον απομακρύνθηκαν από τις αγροτικές χριστιανικές κοινότητες που εγκαταστάθηκαν στη Ρούμελη με μια διαδικασία γνωστή ως *[[Παιδομάζωμα]]*.

Οι πιο υποσχόμενοι από τους τελευταίους στάλθηκαν στο σχολείο που βρισκόταν στους χώρους του αυτοκρατορικού παλατιού Τοπ Καπί, όπου σπούδασαν νομικά, γλωσσολογία, θρησκεία, μουσική, τέχνη και μάχες, καθώς και εκτελώντας καθήκοντα ως προσωπικό του παλατιού.

Παράλληλα με το αντρικό τμήμα του σχολείου, δόθηκε εκπαίδευση και στις γυναίκες του αυτοκρατορικού χαρεμιού. Τα κορίτσια του σχολείου του παλατιού διδάσκονταν τις αρχές του Ισλάμ, καθώς και πρακτικές δεξιότητες όπως το ράψιμο, το κέντημα, ο χορός, το τραγούδι, η μουσική, η αφήγηση ιστοριών και ο βασικός γραμματισμός. Μετά την ολοκλήρωση των αντίστοιχων εκπαιδεύσεών τους, οι απόφοιτοι άνδρες και γυναίκες παντρεύονταν συχνά ο ένας τον άλλον.

Ο αριθμός των υπηρετών που υπηρετούσαν στο παλάτι ποικίλλει, από περίπου 300 την εποχή του Μωάμεθ Β΄ σε 700 στις αρχές του δέκατου έβδομου αιώνα.

## Παραπομπές


## Πηγές
* 

Κατηγορία:Εκπαίδευση στην Οθωμανική Αυτοκρατορία
Collision Course (EP)

Το ***Collision Course*** είναι EP του Αμερικανού ράπερ Jay-Z και του ροκ συγκροτήματος Linkin Park. Κυκλοφόρησε στις 30 Νοεμβρίου 2004, από τις Roc-A-Fella, Machine Shop, Warner Bros. and Def Jam Records. Από τους Linkin Park περιλαμβάνει τρία τραγούδια από το *[[Meteora (άλμπουμ)|Meteora]]* και τέσσερα από το *[[Hybrid Theory]]* και από τον Jay-Z περιλαμβάνει τρία τραγούδια από το *The Black Album*, ένα από το *Vol. 3: Life and Times of S. Carter*, ένα από το *Vol. 2... Hard Knock Life* και ένα από το *The Blueprint*.

Το άλμπουμ εμπνεύστηκε από το *The Grey Album* του Danger Mouse, το οποίο ήταν ένα άλμπουμ που συνδύασε τον Jay-Z με τους The Beatles. Το MTV αρχικά σχεδίαζε να συνδυάσει μόνο ένα ή δύο τραγούδια, αλλά το πρότζεκτ επεκτάθηκε σε ένα άλμπουμ έξι τραγουδιών. Την παραγωγή του άλμπουμ ανέλαβαν κυρίως οι Μάικ Σινόντα και Jay-Z. Από το άλμπουμ κυκλοφόρησε ένα single, «Numb/Encore», το οποίο κέρδισε καλύτερη Συνεργασία Ραπ με Τραγούδι στα Βραβεία Γκράμι του 2006. Έλαβε μικτά σχόλια από τους κριτικούς, αν και ήταν εμπορική επιτυχία. Έκανε ντεμπούτο με την πρώτη θέση στο ''Billboard'' 200 των ΗΠΑ, πουλώντας 368.000 αντίτυπα την πρώτη εβδομάδα κυκλοφορίας του.

## Λίστα κομματιών

## Παραπομπές


Κατηγορία:EP
Κατηγορία:Δισκογραφία των Linkin Park
Κατηγορία:Άλμπουμ με παραγωγή από τον Μάικ Σινόντα
Λεόν Ζεέν

Ο **Λεόν Ζεέν** (γαλλ. *Léon Jehin*, 17 Ιουλίου 1853 &ndash; 14 Φεβρουαρίου 1928) ήταν Βέλγος διευθυντής ορχήστρας και συνθέτης, συνδεδεμένος ιδιαίτερα με την όπερα του Μόντε Κάρλο. Είναι ο άνθρωπος που συνέθεσε τον σημερινό εθνικό ύμνο του Μονακό.

## Βίος και έργο
Ο Ζεέν γεννήθηκε στη μικρή πόλη Σπα και σπούδασε στο ωδείο της Λιέγης και κατόπιν στις Βρυξέλλες. Στην ίδια πόλη διετέλεσε βιολιστής στο Λα Μονναί, και παράλληλα διεύθυνε ορχήστρες στην Αμβέρσα, στο Αιξ-λε-Μπαιν και στη Βασιλική Όπερα του Λονδίνου. Το 1889, όντας βοηθός μαέστρος στις Βρυξέλλες, διαδέχθηκε τον Αρτύρ Στεκ (*Arthur Steck*) ως διευθυντής ορχήστρας στην Όπερα του Μόντε Κάρλο, στο Μονακό, μια θέση όπου παρέμεινε μέχρι τον θάνατό του. Η πρώτη του εμφάνιση εκεί ήταν με την όπερα *[[Μιρέιγ (όπερα)|Μιρέιγ]]* του Γκουνό.

Ο Ζεέν διεύθυνε τις παγκόσμιες πρεμιέρες για τις εξής όπερες:

* *Hulda* (του Σεζάρ Φρανκ), στις 8 Μαρτίου 1894
* *Λα ζακερί* (των Εντουάρ Λαλό και Αρτύρ Κοκάρ), 9 Μαΐου 1895
* *[[Γκιζέλ]]* (Φρανκ), 30 Μαρτίου 1896
* *Μεσσαλίνα* (Ίζιντορ ντε Λάρα), 21 Μαρτίου 1899
* *Le jongleur de Notre-Dame* (Μασνέ), 18 Φεβρουαρίου 1902
* *[[Σερυμπέν]]* (Μασνέ), 14 Φεβρουαρίου 1905
* *[[Ο πρόγονος]]* (Σεν-Σανς), 24 Φεβρουαρίου 1906
* *[[Ντον Προκόπιο]]* (Μπιζέ), 10 Μαρτίου 1906
* *Thérèse* (Μασνέ), 7 Φεβρουαρίου 1907
* *[[Δον Κιχώτης (όπερα του Μασνέ)|Δον Κιχώτης]]* (Μασνέ), 19 Φεβρουαρίου 1910
* *[[Δηιάνειρα (όπερα)|Δηιάνειρα]]* (Σεν-Σανς), 14 Μαρτίου 1911
* *Ρώμη* (Μασνέ), 17 Φεβρουαρίου 1912
* *[[Πηνελόπη (όπερα του Φωρέ)|Πηνελόπη]]* (Φωρέ), 4 Μαρτίου 1913
* *Κλεοπάτρα* (Μασνέ), 23 Φεβρουαρίου 1914
* *Βεατρίκη* (Μεσαζέ), 21 Μαρτίου 1914
* *Αμαντί* (Μασνέ), 1η Απριλίου 1922

Το 1889 ο Ζεέν νυμφεύθηκε τη μεσόφωνο Μπλανς Ντεσάν, με την οποία είχε συνεργασθεί στις Βρυξέλλες.

Ο Ζεέν πέθανε στο Μονακό σε ηλικία 74 ετών. Το 1953 διοργανώθηκε στο Μόντε Κάρλο μια συναυλία στη μνήμη του για τα εκατό χρόνια από τη γέννησή του.

## Συνθέσεις
Οι συνθέσεις του Λεόν Ζεέν περιλαμβάνουν έναν *Hymne à la Charte* για σολίστες, χορωδία και ορχήστρα (1889), ένα «Συμφωνικό σκέρτσο» (1902), ένα Ιντερμέδιο για κόρνο και ορχήστρα (1909), ένα εμβατήριο (*Marche Inaugurale*, 1909) για τα εγκαίνια του Ωκεανογραφικού Μουσείου και μια συμφωνική σουίτα (1921).

## Παραπομπές


Κατηγορία:Διευθυντές ορχήστρας
Κατηγορία:Βέλγοι συνθέτες
Κατηγορία:Μονεγάσκοι
Κατηγορία:Μουσική στο Μονακό
Βιολογική διεργασία

**Βιολογικές διεργασίες (διαδικασίες)** είναι εκείνες οι διεργασίες που είναι απαραίτητες για να ζήσει ένας οργανισμός και που διαμορφώνουν τις ικανότητές του να αλληλεπιδρά με το περιβάλλον του. Οι βιολογικές διεργασίες αποτελούνται από πολλές χημικές αντιδράσεις ή άλλα γεγονότα που εμπλέκονται στη διατήρηση και τον μετασχηματισμό των μορφών της ζωής. 
Η ρύθμιση των βιολογικών διεργασιών συμβαίνει όταν οποιαδήποτε διεργασία διαμορφώνεται ως προς τη συχνότητα, το ρυθμό ή την έκτασή της. Οι βιολογικές διεργασίες ρυθμίζονται με πολλά μέσα. Τα παραδείγματα περιλαμβάνουν τον έλεγχο της γονιδιακής έκφρασης, την τροποποίηση πρωτεΐνης ή την αλληλεπίδραση με μια πρωτεΐνη ή υπόστρωμα μορίου.
* Ομοιόσταση: ρύθμιση του εσωτερικού περιβάλλοντος για τη διατήρηση μιας σταθερής κατάστασης. Για παράδειγμα, εφίδρωση για μείωση της θερμοκρασίας
* Βιολογική οργάνωση: αποτελείται δομικά από ένα ή περισσότερα κύτταρα&nbsp;– τις βασικές μονάδες της ζωής
* Μεταβολισμός: μετατροπή της ενέργειας με μετατροπή χημικών ουσιών και ενέργειας σε κυτταρικά συστατικά (αναβολισμός) και αποσύνθεση της οργανικής ύλης (καταβολισμός). Τα ζωντανά όντα απαιτούν ενέργεια για να διατηρήσουν την εσωτερική οργάνωση (ομοιόσταση) και να παράγουν τα άλλα φαινόμενα που σχετίζονται με τη ζωή.
* Κυτταρική ανάπτυξη: διατήρηση υψηλότερου ρυθμού αναβολισμού από τον καταβολισμό. Ένας αναπτυσσόμενος οργανισμός αυξάνεται σε μέγεθος σε όλα τα μέρη του, αντί να συσσωρεύει απλώς ύλη.
* Απόκριση σε ερεθίσματα: μια απόκριση μπορεί να λάβει πολλές μορφές, από τη συστολή ενός μονοκύτταρου οργανισμού σε εξωτερικές χημικές ουσίες, έως πολύπλοκες αντιδράσεις που περιλαμβάνουν όλες τις αισθήσεις των πολυκύτταρων οργανισμών. Μια απόκριση εκφράζεται συχνά με κίνηση. Για παράδειγμα, τα φύλλα ενός φυτού που στρέφονται προς τον ήλιο (φωτοτροπισμός), και χημειοτακτισμός.
* Αλληλεπίδραση μεταξύ οργανισμών: οι διαδικασίες με τις οποίες ένας οργανισμός έχει παρατηρήσιμη επίδραση σε έναν άλλο οργανισμό του ίδιου ή διαφορετικού είδους.
* Επίσης: κυτταρική διαφοροποίηση, ζύμωση, γονιμοποίηση, βλάστηση, τροπισμός, υβρίδιο, μεταμόρφωση, μορφογένεση, φωτοσύνθεση, διαπνοή.
## Παραπομπές

Κατηγορία:Βιολογικές διαδικασίες
Αρένα Βίρτους

Η **Αρένα Βίρτους** (*Virtus Arena*), γνωστή ως **Αρένα Βίρτους Segafredo** (*Virtus Segafredo Arena*) για λόγους χορηγίας έως το 2025, είναι προσωρινή κλειστή αρένα στην Μπολόνια της Ιταλίας, με χωρητικότητα 9.980 θεατών, μία από τις μεγαλύτερες της χώρας. Η αρένα άνοιξε το Νοέμβριο του 2019 και είναι η έδρα της Βίρτους Μπολόνια. Από το Νοέμβριο του 2019 έως τον Ιούνιο του 2021, αρχικά ήταν τοποθετημένη στο «Padiglione 30», στην Περιφέρεια Φιέρα, αλλά το Νοέβριο του 2021, μεταφέρθηκε στο «Padiglione 37».

## Ιστορία
Η αρένα εγκαινιάστηκε στις 10 Νοεμβρίου 2019, για τον εντός έδρας αγώνα εναντίον της Ουνιβέρσο Τρεβίζο Μπάσκετ, που κέρδισε η Βίρτους με 84–79. Στις 25 Δεκεμβρίου, για το ντέρμπι εναντίον της Φορτιτούντο Μπολόνια, 9.166 οπαδοί παρακολούθησαν τον αγώνα, επιτυγχάνοντας ένα νέο ρεκόρ για τη Βίρτους στο Πρωτάθλημα Ιταλίας.

Τον Ιανουάριο του 2020, η αρένα αποσυναμρολογήθηκε και ξαναχτίστηκε το Σεπτέμβριο, για να φιλοξενήσει το Φάιναλ Φορ του Σούπερ Καπ Ιταλίας 2020. Επιπλέον, η αρένα έγινε η επίσημη έδρα της Βίρτους στο Πρωτάθλημα Ιταλίας και στο EuroCup για τη σεζόν 2020–21.

Τον Απρίλιο του 2021, ο Μάσιμο Ζανέτι, ιδιοκτήτης της Βίρτους και της Segafredo, ανακοίνωσε ότι η ομάδα θα παραμείνει στην Αρενά Segafredo για τουλάχιστον τρεις ακόμα σεζόν, με την ελπίδα να αρχίσει να χτίζει μια νέα αρένα το 2022.

Στις 11 Ιουνίου 2021, στην Αρένα Segafredo, η Βίρτους νίκησε την ιστορική αντίπαλό της, την Ολίμπια Μιλάνο, στους τελικούς του πρωταθλήματος, κερδίζοντας τον 16ο εθνικό τίτλο της και τον πρώτο μετά από είκοσι χρόνια.

Το Νοέμβριο του 2021, η αρένα μεταφέρθηκε σε άλλη περιοχή, με χωρητικότητα 9.980 θέσεων και εγκαινιάστηκε στις 17 Νοεμβρίου, για ένα αγώνα του EuroCup εναντίον της Ρέγιερ Βενέτσια. Στις 11 Μαΐου 2022, η αρένα φιλοξένησε το τελικό του EuroCup μεταξύ της Βίρτους και της Μπούρσασπορ, όπου η Βίρτους κέρδισε με 80–67. Το παιχνίδι έθεσε νέο ρεκόρ για το σύλλογο με έσοδα 718.279 ευρώ και σχεδόν 10.000 θεατές.

## Παραπομπές


## Εξωτερικοί σύνδεσμοι

* 

Κατηγορία:Κλειστά στάδια στην Ιταλία
Κατηγορία:Γήπεδα καλαθοσφαίρισης στην Ιταλία
Κατηγορία:Κτίρια και κατασκευές στην Μπολόνια
NGC 1285

Ο **[[Νέος Γενικός Κατάλογος|NGC]] 1285** είναι ραβδωτός σπειροειδής γαλαξίας ο οποίος βρίσκεται στον αστερισμό Ηριδανό και ανακαλύφθηκε από τον αστρονόμο Χάινριχ ντ' Αρέ (Heinrich Louis d'Arrest) στις 28 Οκτωβρίου 1865. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια ο γαλαξίας αυτός απέχει 244,4 ± 17,1 εκατομμύρια έτη φωτός σύμφωνα με τον νόμο του Χαμπλ. Παρόλα αυτά, σύμφωνα με μετρήσεις που δεν βασίζονται στη μετατόπιση προς το ερυθρό η απόσταση είναι  εκατομμύρια έτη φωτός. 

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 1285: ο τύπου ΙΙ **SN 2004F** στις 16 Ιανουαρίου 2004, ο τύπου Ib **SN 2013el** στις 11 Ιουλίου 2013 και ο τύπου ΙΙP **SN 2017fvf** στις 30 Ιουλίου 2017.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ηριδανός (αστερισμός)
1285
12259
-01-09-026
Ντούγκλας Λουίζ

Ο **Ντούγκλας Λουίζ Σοάρες ντε Πάουλο** (9 Μαΐου 1998), γνωστός ως **Ντούγκλας Λουίζ**, είναι Βραζιλιάνος επαγγελματίας ποδοσφαιριστής που αγωνίζεται ως μέσος για την Άστον Βίλα ως δανεικός από τη Γιουβέντους και την εθνική ομάδα της Βραζιλίας.

Ο Ντούγκλας Λουίζ είναι προϊόν της ακαδημίας της Βάσκο ντα Γκάμα. Υπέγραψε συμβόλαιο με τη Μάντσεστερ Σίτι το 2017, αλλά δεν αγωνίστηκε ποτέ σε επίσημο αγώνα λόγω προβλημάτων με την άδεια εργασίας και στη συνέχεια δόθηκε δύο φορές δανεικός στη Χιρόνα, ομάδα της Λα Λίγκα. Η Άστον Βίλα απέκτησε τον Λουίζ τον Ιούλιο του 2019, όπου πέρασε πέντε σεζόν, βοηθώντας τελικά την ομάδα να προκριθεί στο ΟΥΕΦΑ Τσάμπιονς Λιγκ το 2024, για πρώτη φορά μετά από περισσότερα από 40 χρόνια. Έπειτα, υπέγραψε στη Γιουβέντους. Είναι Ολυμπιονίκης, έχοντας κατακτήσει το χρυσό μετάλλιο στον τελικό του ανδρικού ποδοσφαίρου στους Θερινούς Ολυμπιακούς Αγώνες του 2020.

## Παραπομπές

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Κόπα Αμέρικα 2024
Κατηγορία:Ολυμπιονίκες του ποδοσφαίρου
Ιάκωβος Α΄ του Λουξεμβούργου-Φιέν

Ο **Ιάκωβος Α΄**, γαλλ.: *Jacques I de Luxembourg - Saint Pol - Fiennes* (1426, 1441 ή 1445 - 1487 ή 1488) ήταν ευγενής του Οίκου του Λουξεμβούργου - Σαιν-Πολ. Ήταν κύριος των Φιέν, Zόττεγκεμ, Aρμαντιέρ, Eρκενγκέμ-Λυς.

## Βιογραφία
δεξιά|μικρογραφία| Ιάκωβος του Σαιν-Πολ-Φιέν.
Ήταν γιος του Tιμπώ κόμη του Μπριέν & κυρίου του Φιέν και της Φιλίππης (ή Φιλιππότης) του Μελάν (κόρη του Ιωάννη Δ΄ του Mελάν). Ο Ιάκωβος Α΄ ήταν κυβερνήτης του Ντουαί, και το 1478 ονομάστηκε ιππότης του Τάγματος του Χρυσόμαλλου Δέρατος κατά τη διάρκεια της 13ης συνόδου του Τάγματος που πραγματοποιήθηκε στη Μπριζ. Ο Ιάκωβος Α΄ απεβίωσε στις 20 Αυγούστου 1487 και τάφηκε στο Ντουαί.

Μετά το τέλος του τον διαδέχθηκε ο γιος του Ιάκωβος Β΄.

## Οικογένεια
Νυμφεύτηκε π. το 1470 τη Mαρία του Μπερλαιμόν (1450-1529), κυρία της Λαχαμαίντ, κόρη του Ζεράρ Γ΄ του Μπερλαιμόν. Το ζεύγος απέκτησε έξι παιδιά:
* Ιάκωβος (1443-1517).
* Ιωάννης (απεβ. το 1508).
* Μαρία (1470-1538), παντρεύτηκε το 1490 με τον Ντανιέλ ΣΤ΄ του Μπουσού, βαρόνο του Μπελάρ (1450-1527).
* Ιακωβίνα/Ζακλίν (1475-1515), παντρεύτηκε το 1495 με Κάρολο Α΄ του Λαλαίνγκ (1466-1525).
* Φιλίππα, κυρία του Oύντινγκεμ (απεβ. 1525), παντρεύτηκε το 1501 τον Aντώνιο βαρόνο του Λιν, κόμη του Φάλκενμπεργκ (1474-1532).

## Πρόγονοι

## Εικόνες

Αρχείο:Shield_of_Jacob_of_Luxemburg_as_knight_of_the_Order_of_the_Golden_Fleece.jpg|σύνδεσμος=Fichier:Shield_of_Jacob_of_Luxemburg_as_knight_of_the_Order_of_the_Golden_Fleece.jpg|εναλλ.=Blason de Jacques de Luxembourg.|Θυρεός του Ιακώβου.
Αρχείο:Marie_de_Berlaymont.png|σύνδεσμος=Fichier:Marie_de_Berlaymont.png|εναλλ.=Portrait de Marie de Berlaymont dans le recueil d'Arras.|Πορτρέτο της Mαρίας του Μπερλαιμόν, στη συλλογή του Αρράς.


## Πηγή

## Σχετικά άρθρα
* Κατάλογος ιπποτών του Τάγματος του Χρυσόμαλλου Δέρατος

## Παραπομπές

Κατηγορία:Οίκος του Λουξεμβούργου
Τίμοθι Γουεά

Ο **Τίμοθι Τάρπεχ Γουεά** (22 Φεβρουαρίου 2000) είναι Αμερικανός επαγγελματίας ποδοσφαιριστής που αγωνίζεται ως πλάγιος μέσος ή δεξιός αμυντικός για τη Γιουβέντους και την εθνική ομάδα των Ηνωμένων Πολιτειών.

Ο Γουεά έκανε το επαγγελματικό του ντεμπούτο με την Παρί Σεν Ζερμέν στη Λιγκ 1 το 2018, κατακτώντας δύο φορές το πρωτάθλημα Λιγκ 1 και μία φορά το Σούπερ Καπ Γαλλίας. Το 2019, δόθηκε δανεικός στη Σέλτικ, όπου κατέκτησε το νταμπλ, κερδίζοντας το πρωτάθλημα Σκωτίας και το Κύπελλο Σκωτίας. Στη συνέχεια, εντάχθηκε στη Λιλ, με την οποία κατέκτησε το πρωτάθλημα Λιγκ 1 και το Σούπερ Καπ Γαλλίας το 2021. Τον Ιούλιο του 2023 μεταγράφηκε στη Γιουβέντους, με την οποία κέρδισε το Κύπελλο Ιταλίας τη σεζόν 2023–24.

Τον Μάρτιο του 2018, ο Γουεά έκανε το ντεμπούτο του με την εθνική ανδρών των Ηνωμένων Πολιτειών. Ήταν μέλος της ομάδας που κατέκτησε το Πρωτάθλημα Εθνών ΚΟΝΚΑΚΑΦ το 2021, το 2023 και το 2024.

Ο Γουεά είναι γιος του Τζορτζ Γουεά, πρώην Προέδρου της Λιβερίας και πρώην επαγγελματία ποδοσφαιριστή, ο οποίος κατέκτησε τη Χρυσή Μπάλα το 1995.

## Παραπομπές


Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής ΗΠΑ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Εντερούν

Το **Εντερούν** (Τουρκικά: *Enderûn*, από το περσικό *andarûn*, μετ. "μέσα") ήταν ο όρος που χρησιμοποιήθηκε στην Οθωμανική Αυτοκρατορία για να προσδιορίσει την "Εσωτερική Υπηρεσία" της αυτοκρατορικής αυλής, που αφορούσε την ιδιωτική υπηρεσία των Οθωμανών σουλτάνων, σε αντίθεση με η κρατικοδιοικητική «Εξωτερική Υπηρεσία» (*[[Μπιρούν]]*). Το όνομά του προέρχεται από τη θέση των διαμερισμάτων του σουλτάνου στην εσωτερική αυλή του παλατιού Τοπ Καπί, που με τη σειρά του απηχούσε τις ρυθμίσεις του παλατιού στην Αδριανούπολη, τη δεύτερη πρωτεύουσα των Οθωμανών.

Η Εσωτερική Υπηρεσία χωρίστηκε σε τμήματα (ονομαζόταν *οντάς*, «δωμάτιο»). Τέσσερα ήταν αφιερωμένα στην προσωπική υπηρεσία του Σουλτάνου. Κατά φθίνουσα σειρά σπουδαιότητας, αυτά ήταν το Μυστικό Δωμάτιο, το Ταμείο, το Μυστικό Κελάρι και το Δωμάτιο Εκστρατείας. Επικεφαλής της Εσωτερικής Υπηρεσίας—και μέχρι την άνοδο του Κιζλάρ Αγά, του πιο ισχυρού προσώπου στο παλάτι μετά τον Σουλτάνο— ήταν ο Καπί Αγά ή ο αρχιλευκός ευνούχος.

Μετά τον Καπί Αγά ήρθαν αρκετοί ανώτεροι αξιωματικοί ή αγάδες: ο επικεφαλής του Ιδιωτικού Δωματίου, ο οποίος λόγω της μόνιμης εγγύτητάς του με τον Σουλτάνο ήταν ένα άτομο με μεγάλη επιρροή, αναβολέας του Σουλτάνου, ο φύλακας των εξωτερικών ενδυμάτων του Σουλτάνου, ο φύλακας των λινών εσώρουχων του Σουλτάνου και ο εμπιστευτικός γραμματέας του Σουλτάνου.

Ο Καπί Αγά ήταν επίσης ο επικεφαλής των σαράντα λευκών ευνούχων ή των λευκών αγάδων των οποίων η ευθύνη ήταν να διευθύνουν το σχολείο του παλατιού, όπου οι ηγεμόνες εκπαιδεύονταν μαζί με επιλεγμένα νεαρά χριστιανά αγόρια, συγκεντρωμένα μέσω του συστήματος *[[παιδομάζωμα]]* - από τον 17ο αιώνα, ωστόσο γίνονταν δεκτοί και αγόρια μουσουλμάνοι. Αυτά τα αγόρια έλαβαν πλήρη εκπαίδευση και προορίζονταν για τα ανώτατα κρατικά αξιώματα, ξεκινώντας την καριέρα τους ως υπηρέτες στην Εσωτερική Υπηρεσία, και ήταν γνωστά ως *ιτσόλαν* («παλικάρια του εσωτερικού»). Οι πιο ικανοί από αυτούς τους υπηρέτες μπήκαν στην υπηρεσία των Μεγάλων και Μικρών Δωματίων που ήταν, και μετά από τέσσερα χρόνια οι καλύτεροι στάλθηκαν σε έναν από τους τέσσερα δωμάτια αφιερωμένα στην προσωπική υπηρεσία του Σουλτάνου, ενώ οι υπόλοιποι βρήκαν τον δρόμο τους στους επίλεκτους καπικουλήδες τμήματα ιππικού.

Η Εσωτερική Υπηρεσία ήταν αξιοσημείωτη για την απασχόλησή της σε κωφάλαλους, τουλάχιστον από την εποχή του Μωάμεθ Β΄, μέχρι το τέλος της αυτοκρατορίας. Ενεργούσαν ως φρουροί και συνοδοί, και λόγω της ιδιαίτερης φύσης τους συχνά τους ανατέθηκαν εξαιρετικά εμπιστευτικές αναθέσεις, συμπεριλαμβανομένων των εκτελέσεων. Ο αριθμός τους διέφερε αλλά ποτέ δεν ήταν πολυάριθμοι. Είχαν τις δικές τους στολές, τους δικούς τους ανωτέρους και παρόλο που πολλοί ήταν εγγράμματοι, επικοινωνούσαν και στη δική τους ειδική νοηματική γλώσσα.

## Παραπομπές


## Πηγές
* 
* 
* 
* 
* 

Κατηγορία:Κοινωνία της Οθωμανικής Αυτοκρατορίας
Κένσινγκτον

Το **Κένσινγκτον** (αγγλ. *Kensington*) είναι μια περιοχή του Λονδίνου στο Βασιλικό Δήμο του Κένσινγκτον και Τσέλσι, περίπου 4,6 χιλιόμετρα δυτικά του Κεντρικού Λονδίνου.

Το εμπορικό κέντρο της περιοχής είναι η Κένσινγκτον Χάι Στριτ, η οποία την διατρέχει σε άξονα Ανατολής-Δύσης. Το βορειοανατολικό τμήμα της καταλαμβάνεται από τα Κένσιγκτον Γκάρντενς, που περιέχουν το Μνημείο Άλμπερτ, την Σέρπαντιν Γκάλερι και το μνημείο του Σπέκε. Στο Νότιο Κένσιγκτον και στην οδό Γκλόστερ βρίσκεται η έδρα του Imperial College του Λονδίνου, το Βασιλικό Κολέγιο Μουσικής, το Royal Albert Hall, το Μουσείο Φυσικής Ιστορίας, το Μουσείο Βικτώριας και Αλβέρτου και το Μουσείο Επιστημών. Η περιοχή φιλοξενεί επίσης πολλές πρεσβείες και προξενεία.

## Όνομα
Η χωροδεσποτεία (*manor*) του *Chenesitone* αναφέρεται στο Domesday Book του 1086, το οποίο στην Αγγλοσαξονική γλώσσα σημαίνει «οικία/οικισμός του Τσένεσι». Μια πρώιμη ορθογραφία του είναι *Kesyngton*, όπως αναφέρεται το 1396.

## Υποσημειώσεις


## Παραπομπές


Κατηγορία:Γεωγραφία του Λονδίνου
Καμπούνγκ Μπαλάι

Το **Καμπούνγκ Μπαλάι** () είναι παραθαλάσσιο χωριό στο Διαμέρισμα Μπάτσοκ του κρατιδίου Κελάνταν της Μαλαισίας. Βρίσκεται περίπου 20 χιλιόμετρα (οδική απόσταση) ανατολικά από τη μεγάλη πόλη Κότα Μπαρού, πρωτεύουσα του Κελάνταν, και έχει πληθυσμό περίπου 450 κατοίκους.

## Ετυμολογία και ιστορία
Στη μαλαϊκή γλώσσα η λέξη *καμπούνγκ* σημαίνει «χωριό», ενώ η λέξη *μπαλάι* σημαίνει «αίθουσα», ωστόσο δεν υπάρχει κάποια συσχέτιση στην ιστορία μεταξύ του συγκεκριμένου χωριού και αυτής της σημασίας. Σύμφωνα λοιπόν με τους ντόπιους κατοίκους, το «Μπαλάι» της ονομασίας ετυμολογείται από τη φράση *ban malai*, που σημαίνει «χωριό των λουλουδιών» στην ταϊλανδική γλώσσα. Πιστεύεται ότι η επίπεδη έκταση όπου παλαιά υπήρχε ορυζώνας και σήμερα καπνοχώραφα, ήταν κάποτε μια αβαθής λίμνη γεμάτη με άνθη του λωτού. Πράγματι, οι περισσότεροι κάτοικοι του χωριού είναι Ταϊλανδοί ως προς την καταγωγή, που πιστεύεται ότι μετανάστευσαν σε αυτό από την κεντρική Ταϊλάνδη πριν από δύο και πλέον αιώνες, όταν το Σουλτανάτο του Κελάνταν ήταν ομοσπονδοποιημένο με το Βασίλειο του Σιάμ. Η ταϊλανδική γλώσσα που ομιλείται στο χωριό είναι σαφώς διαφορετική από εκείνη που μιλούν άλλοι κάτοικοι του Κελάνταν με ταϊλανδική καταγωγή, οι οποίοι γενικώς ομιλούν τη νότια διάλεκτο του Τακ Μπάι. Το πιθανότερο είναι ότι το χωριό ιδρύθηκε είτε από εκείνους τους Ταϊλανδούς, είτε από Κινέζους μετανάστες.

Οι περισσότεροι από τους Κινέζους του Καμπούνγκ Μπαλάι κατάγονται κυρίως από την επαρχία Φουτσιάν και έφθασαν στην περιοχή πιθανώς την ίδια περίοδο με τους Ταϊλανδούς. Κάποιοι από τους σημερινούς κατοίκους του χωριού είναι απόγονοι όγδοης ή ένατης γενεάς και σχεδόν όλοι έχουν χάσει την επαφή τους με τις ρίζες των προγόνων τους στην Κίνα.

## Ο πληθυσμός
Σχεδόν το σύνολο των 450 κατοίκων του Καμπούνγκ Μπαλάι είναι απόγονοι είτε Ταϊλανδών, είτε Κινέζων μεταναστών. Η γλώσσα που χρησιμοποιούν για την καθημερινή μεταξύ τους επικοινωνία είναι κυρίως η τα, αν και όλοι οι Κινέζοι και οι περισσότεροι Ταϊλανδοί μπορούν επίσης να μιλήσουν σε κάποιο βαθμό και το ιδίωμα χοκιέν του Κελάνταν της διαλέκτου νότια Μιν). Το σύνολο των κατοίκων γνωρίζει επίσης να ομιλεί με ευχέρεια τη μαλαϊκή γλώσσα και ορισμένοι, ιδίως η νεότερη γενιά, γνωρίζουν και κάποια μανδαρινικά κινέζικα. Η πλειονότητα των κατοίκων είναι Βουδιστές, ενώ οι Κινεζοι ακολουθούν επίσης και παραδοσιακές κινεζικές θρησκευτικές πρακτικές.

## Αξιοθέατα
Υπάρχουν τρεις βουδιστικοί ναοί στο χωριό: ο Βατ Παθουμβιχάρν, ο Βατ Πιθικιάν Πουτθακτάμ και ένας ναός του Γκουάν-γιν στην ακροθαλασσιά.

## Παραπομπές


Μπαλαι
Πάριτ Αντίν

Το **Πάριτ Αντίν** () είναι χωριό στο Διαμέρισμα Μπάτου Παχάτ του ομόσπονδου κρατιδίου (πολιτείας) Τζοχόρ της Μαλαισίας. Ο πληθυσμός του χωριού είναι περίπου 200 κάτοικοι, που ανήκουν σε 50 οικογένειες. Πολλοί από τους κατοίκους είναι καλλιεργητές σε φυτείες καουτσουκόδενδρου ή ελαιοφοινίκων. Οι πιο νέοι ωστόσο εργάζονται στην πλειονότητά τους σε εργοστάσια στις γειτονικές κωμοπόλεις.

Τα πιο κοντινά χωριά στο Πάριτ Αντίν είναι τα Πάριτ (*πάριτ* στη μαλαϊκή γλώσσα σημαίνει «συνοικισμός») Γιομπ, Πάριτ Λιντάνγκ, Πάριτ Τενγκά και Πάριτ Χίταμ. Μαζί με το Πάριτ Αντίν και το Πάριτ Γιάανι, όλα αυτά τα χωριά συναποτελούν το «υποδιαμέρισμα» (*μουκίμ*) και εκλογική περιφέρεια Σρι Γκαντίνγκ. Το Πάριτ Αντίν απέχει σε ευθεία γραμμή 22 χιλιόμετρα από την ακτή του Ινδικού Ωκεανού και 90 χιλιόμετρα από τα σύνορα της Σιγκαπούρης.

## Παραπομπές


Παριτ Αντιν
Μπάγκαν Σουνγκάι Μπουρόνγκ

Το **Μπάγκαν Σουνγκάι Μπουρόνγκ** () είναι ένα μικρό ψαροχώρι στο Διαμέρισμα Μπάγκαν Ντατούκ του ομόσπονδου κρατιδίου (πολιτείας) Περάκ της Μαλαισίας. Ο πληθυσμός του χωριού είναι περίπου 300 κάτοικοι, που φυλετικώς είναι στην πλειονότητά τους απόγονοι Τσαοτζού (潮州), δηλαδή Κινέζων από την ανατολική περιοχή της Επαρχίας Γκουανγκντόνγκ, που μιλούσαν τη διάλεκτο τσαοσάν της νότιας Μιν κινεζικής γλώσσας.

thumb|right|225px|Ο «Κήπος ηλιοτροπίων» στο Μπάγκαν Σουνγκάι Μπουρόνγκ
Το 2020, την εποχή της εξάρσεως της πανδημίας του κορονοϊού, εγκαινιάσθηκε, ως ένα είδος αντιστάσεως, ένας «κήπος ηλιοτροπίων» («Sunflower Garden») στο Μπάγκαν Σουνγκάι Μπουρόνγκ ως αξιοθέατο για τους τουρίστες.

## Παραπομπές


Μπαγκαν Σουνγκαι Μπουρονγ